**Hajdúszoboszló Város Önkormányzata**

**„ESŐVÍZGYŰJTŐ EDÉNYZET BIZTOSÍTÁSA LAKOSSÁG RÉSZÉRE"**

című pályázati felhívása

Hajdúszoboszló Város Önkormányzata pályázatot ír ki Hajdúszoboszlón bejelentett állandó lakóhellyel rendelkező természetes személyek részére esővíz gyűjtésének támogatására.

**1. A pályázat célja**

A lehullott csapadék összegyűjtése, adott ingatlanon lévő növényzet locsolásának elősegítése, a csapadék helyben tartásának biztosítása öntözés céljából, a pályázó tulajdonában lévő ingatlanán történő felhasználása, adott ingatlanon keletkezett csapadékvíz helyben történő felhasználása. Pályázó az esővízgyűjtő edényzet átvételét követően **legalább** **2 évig köteles az esővizet gyűjteni**. A pályázat kiírója helyszíni ellenőrzés keretében a pályázat céljának megvalósulását ellenőrizheti.

**2. A pályázók köre**

Pályázatot Hajdúszoboszlón bejelentett lakóhellyel rendelkező, ingatlanonként 1 fő természetes személy nyújthat be. A pályázó bejelentett lakóhelyén történő felhasználásra legfeljebb 1 db esővízgyűjtő átvételére jogosult.

**3. A pályázat tárgya**

Az Önkormányzat a város éves költségvetésében rendelkezésre álló keretösszeg erejéig, pályázat útján, ingatlanonként egy darab 240 literes, fedővel ellátott esővízgyűjtő edényzetet biztosít, csappal. A csap edényzetre történő beépítése a Pályázó feladata és költsége. Fenti célra rendelkezésre álló esővízgyűjtő edényzet a benyújtott érvényes pályázatok sorrendjében, személyesen vehető át a Hajdúszoboszlói Városgazdálkodási Nonprofit Zrt. telephelyén (4200 Hajdúszoboszló, Nyugati sor 5.). Az átvétel időpontjáról az esővízgyűjtő edényzet biztosításáról szóló értesítő levélben kap tájékoztatást a nyertes Pályázó.

**4. Pályázati feltételek**

Pályázni a felhívás mellékletét képező, kitöltött adatlappal lehet.

**5. Pályázatok benyújtásának határideje, helye**

Érvényesen pályázni a pályázati adatlap kitöltésével és annak az arra jogosult általi aláírásával lehet.

A pályázatok benyújtása **2024. március 25.** – **2024. április 15.** között folyamatosan lehetséges.

A pályázatokat postai úton vagy személyesen lehet benyújtani az alábbi címen:

**Hajdúszoboszlói Polgármesteri Hivatal**

**4200 Hajdúszoboszló, Hősök tere 1. „B” épület, II. emelet, 216. sz. iroda**

**6. Hiánypótlás**

A pályázatok hiánypótlására nem biztosít lehetőséget a pályázat kiírója.

**6. A pályázatok elbírálása, egyéb rendelkezések**

A pályázatok beérkezésének sorrendjében, a készlet erejéig biztosít esővízgyűjtő edényzetet az Önkormányzat a hajdúszoboszlói, bejelentett állandó lakcímmel rendelkező természetes személy részére, aki a pályázati adatlapot maradéktalanul kitöltötte, aláírta és benyújtotta a megadott címre és határidőig.

Az esővízgyűjtők biztosításáról és az átvétel időpontjáról a Pályázó írásban értesítést kap.

A készlet kimerülése esetén a pályázatok beadásának végső határideje előtt a pályázat kiírója felfüggeszti a pályázatok benyújtását, illetve elbírálását.

A rendelkezésre álló esővízgyűjtő edényzet számától jelentkező magasabb igény esetén az Önkormányzat dönthet további edénybeszerzésről, ez esetben a már benyújtott, érvényes, de támogatást nem nyert kérelmezők pályázatai automatikusan átkerülnek a következő támogatási időszakban történő elbírálás alá. Ez esetben az Önkormányzat ismételten meghirdeti a pályázatot.

A pályázók számának függvényében, a pályázat feltételeinek megfelelően jelentkező igények kielégítését követően és még rendelkezésre álló készlet esetén a pályázat kiírója dönthet a támogatás nem bejelentett állandó lakóhelyeként nyilvántartott ingatlanon történő felhasználásáról is.

*A pályázat kiírója az esővízgyűjtő edényzet átvételét követően évi 2 helyszíni ellenőrzést tarthat a kötelezettségvállalás időszakában, amely során a pályázat céljának megvalósulását ellenőrizheti.*

Hajdúszoboszló, 2024. március hó

**Hajdúszoboszló Város Önkormányzata**